Perú

A **Republica de Perú** (*Perú* en castellano, *Piruw* en quichua y aymara) ye un estau que se troba situau en Sudamerica occidental, chunto a l'oceano Pacifico. Muga a lo norte con Ecuador y Colombia, a l'este con Brasil y Bolivia, a lo sud con Bolivia y Chile y a l'ueste con o dito oceano Pacifico.

A suya población ye de  habitants en una superficie d'1.285.215,6 km², con una densidat de población de 22,86 hab/km². A capital d'o país ye Lima.

## Cheografía
Cheograficament, ye un país con una orografía difícil, dominada por a cordelera d'os Andes, que divide o país entre la cuenca hidrolochica de l'oceano Pacifico y a cuenca d'o río Amazonas, que desaugua en l'oceano Atlantico.

## Clima
A combinación de latitut tropical, cordeleras montanyosas, variacions topograficas y dos corrients oceanicas (Humboldt y El Niño) li da a Perú una gran diversidat de climas. As rechions costeras tienen temperaturas moderadas, poca precipitación y muita humedat, fueras d'os puestos mas calidos y humidos d'o norte. En as rechions montanyosas, as plevidas son frecuents de verano, y la temperatura y l'humedat disminuyen con l'altaria dica las tucas cheladas d'os Andes. L'Amazonas peruano se caracteriza per fuertes plevidas y altas temperaturas, fueras d'a suya parti mas austral, que presenta hibiernos fredos y plevidas estacionals.

## Organización politico-administrativa
### Departamentos
Perú se divide en 25 departamentos (a vegadas ditos impropiament "rechions", amás d'a provincia de Lima. As rechions se subdividen en provincias, que se componen de districtos. I hai 196 provincias y 1.869 districtos en Perú.

### Diez ciudaz mas importants
As diez ciudaz con mas población de Perú son:

## Cheografía humana y sociedat
### Etnografía
Perú, como muitos atros países d'America Latina, ye etnicament un país bien variau. Sindembargo, resulta difícil establir porcentaches exactos a grupos etnicos, ya que la definición de raza no ye equivalent a la d'etnia, especialment en o caso de Perú, a on como parte d'o proceso de dominación espanyola, s'ha observau un fuerte fenomeno d'asimilación muit dinamica a la cultura criollo-mestiza de corte occidental.

### Parla
Son idiomas oficials o castellano, lo quichua, l'aimara y as atras luengas locals a on sían mayoritarias.

En Perú bi ha una estimación de mas de 50 lenguas vernaclas, anque la lengua charrada por a mayoria d'a población ye lo castellano. Entre las lenguas indichenas cal destacar o quichua, charrau mas que mas en os Andes por mas d'un 13 % d'a población, y l'aimara, charrau en l'Amazonía, entre d'atras muchas lenguas que bi ha en ista zona. En as zonas rurals bi ha una important parti d'a población que ye multilingue, estando en as grans ciudaz a on predomina a población monolingüe de castellano.

### Gastronomía
* 

A cocina peruana ye considerada la mas variada d'o mundo, tien o récord Guiness a la mayor variedat y diversidat de platos tipicos en o mundo (491); entremistanto, s'ha rechistrau mas de dos mil sopas diferents nomás en a costa y mas de doscientos cincuanta postres tradicionals a livel nacional. A formación d'a gastronomía peruana refleixa lo mestizache que a lo largo d'os sieglos ha modelau a cultura peruana.

Os platos mas representativos son o ceviche en a costa, a pachamanca en a sierra y lo juane en a selva. En l'ambito d'as bebidas, destaca lo pisco, a chicha de jora, o masato y la Inca Kola.

### Esporte
* 
La practica d'o esporte en o territorio peruano se remonta a las civilizacions andinas, con a practica d'esportes rituals, con a plegada d'os espanyols a este territorio a practica d'o esporte cambió radicalment introducindo actividaz esportivas propias de l'Imperio espanyol como a bocha, as corridas de toros y atras que mesmo se mescloron con as tradicionals.

En la actualidad o Instituto Peruano del Deporte ye a lo cudiau de recibir y repartir o presupuesto que o gubierno asigna a l'aria de esportes, a fin de dividir-lo entre todas as federacions y organismos afíns a la practica esportiva.

#### Perú en os Chuegos Olimpicos
*  en os Chuegos Olimpicos.

En Perú o Comité Olimpico Peruano, creau lo 9 d'octubre de 1924, ye l'encargau d'organizar y de reglamentar a representación d'os esportistas que participan en os Chuegos Olimpicos, Panamericanos y Chuegos Bolivarianos.

Fació lo suyo debut en os Chuegos Olimpicos de Verano en a edición de 1900 en a ciudat de París, con una delegación componida per un solo competidor que participó en esgrima. Dende os Chuegos Olimpicos de Melbourne 1956 lo país ha participau en todas as edicions d'os chuegos y en o suyo historial conta con una medalla d'oro (en tiro) y tres medallas d'archent (una en voleibol y dos en tiro).

Respective a os Chuegos Olimpicos d'Hibierno, o país participó per primera vegada en a edición de 2010 en a ciudat de Vancouver, con un equipo componiu per tres atletas que participoron en esquí alpín y esquí de fundo.

## Referencias

## Vinclos externos